Анемари Бострьом
Настъпи вече нощ, и твоят лик…

Превод от немски: Венцеслав Константинов, —

chitanka.info

Настъпи вече нощ, и твоят лик

изплува горд и чист от мойта кръв.

Луната се съблече и за миг

се гмурна цяла в този прилив пръв

на вечни океани, в синевата

на чужди светове, и с тъмна стръв.

В косите ми се насъбра росата

на вечерта, а звездният кръжец

в очите ми се отразява. Слята,

любими, с теб, трептя като листец,

облъхната от теб, от твойта мощ,

сред пламъци — без було, без венец, —

нощта настъпи вече, сладка нощ.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.